stanford-oval/wikipedia huggingface dataset:
ค็อกเทล (วงดนตรี)
ผลงาน > คอนเสิร์ต > ค็อกเทล ข้อสอบ

| --- | --- |
คอนเสิร์ตทัวร์ประจำที่โดยวงค็อกเทล
สถานที่จัด: ลิโด้ คอนเน็กท์
วันเริ่มต้นการแสดง: 4 พฤษภาคม 2567 (2567-05-04)
วันสิ้นสุดการแสดง: 31 พฤษภาคม 2567 (2567-05-31)
จำนวนรอบแสดง: 16
ผู้เข้าร่วม: ไม่เกิน 8,000 คน
ลำดับคอนเสิร์ตของวงค็อกเทล
 ค็อกเทล คลาสสิกส์ อะ ซิมโฟนี ออร์เคสตรา (พ.ศ. 2566)  ค็อกเทล ข้อสอบ (พ.ศ. 2567)  ค็อกเทล เอเวอร์ ไลฟ์ (พ.ศ. 2568) 
ลีโอ พรีเซนทส์ "ค็อกเทล ข้อสอบ" แอน อินเตอร์แอคทีฟ มีทแอนด์กรีด คอนเสิร์ต (อังกฤษ: LEO presents "COCKTAILข้อสอบ" An Interactive Meet and Greet Concert) เป็นคอนเสิร์ตประจำที่ (Residency) ของวงค็อกเทล ที่ให้คนดูของแต่ละรอบเลือกเพลงที่แต่ละคนต้องการฟังทั้งหมด 6 หมวดหมู่ โดยใช้รูปแบบเดียวกับการทำข้อสอบ และนำมาประมวลผลเป็นรายชื่อเพลงที่คนดูต้องการฟังมากที่สุดในแต่ละรอบ ทำให้แต่ละรอบจะมีรายชื่อเพลงที่ไม่ซ้ำกัน จัดขึ้นทั้งหมด 16 รอบ ในวันที่ 4, 5, 9–12, 16–19, 23–26, 30 และ 31 พฤษภาคม พ.ศ. 2567 ที่ฮอลล์ 2 ลิโด้ คอนเน็คท์ เริ่มเปิดจำหน่ายบัตรทั่วประเทศในวันที่ 21 มีนาคม พ.ศ. 2567 โดยบัตรการแสดงถูกจำหน่ายหมดทุกที่นั่งทุกรอบการแสดง
ผลงาน > คอนเสิร์ต > ค็อกเทล ข้อสอบ > แขกรับเชิญ

| 0 | 1 | 2 |
| --- | --- | --- |
|  ติ๊ก ชีโร่  กิต/เต ทรีแมนดาวน์  โลโมโซนิก  เจษ เจษฎ์พิพัฒ  เฟิด สล็อตแมชชีน  บู๊ สกายคิกเรนเจอร์  มาย ภาคภูมิ  แน็ป เดอะแน็ป  ปั๊บ โปเตโต้  แม็ก เดอะดาร์คเคสท์โรแมนซ์  กอล์ฟ ฟักกลิ้งฮีโร่  เจนนี่ ปาหนัน |  วี วิโอเลต  นนน กรภัทร์  ปู พงษ์สิทธิ์  เหว่ง เทพลีลา  อัทธ์/บอม เยสเซอร์เดส์  ใหญ่ โลโซ  เติร์ด ทิลลี่เบิร์ด  อิ้งค์ วรันธร  แทน ลิปตา  พีโอพี  คิว ฟลัวร์  ตั๊ก ศิริพร |  เจ๋ง บิ๊กแอส  เคลียร์  ภีร์ ฮาร์ดบอย  แซม แฮงแมน  ปิ๊ด บอดี้สแลม  ก้อง ห้วยไร่  เบิ้ล ปทุมราช  ชิน ชินวุฒ  ต้น/โยเย/ออย เอเชียเซเว่น  แจ๊ส ชวนชื่น  เอ้ บอทแคช  ไททศมิตร   |
ผลงาน > คอนเสิร์ต > ค็อกเทล เอเวอร์ ไลฟ์

บทความหลัก: ค็อกเทล เอเวอร์ ไลฟ์
ผลงาน > คอนเสิร์ต > ค็อกเทล 77 เอเวอร์ ทัวร์

| --- | --- |
คอนเสิร์ตทัวร์ทั่วประเทศครั้งสุดท้ายโดยวงค็อกเทล
สถานที่ที่จัดทัวร์: ประเทศไทย
อัลบั้ม: ยัวส์เอเวอร์
วันเริ่มต้นการแสดง: 26 เมษายน 2568 (2568-04-26)
วันสิ้นสุดการแสดง: 24 ธันวาคม 2568 (2568-12-24)
จำนวนรอบแสดง: 77
ลำดับคอนเสิร์ตของวงค็อกเทล
 ค็อกเทล เอเวอร์ ไลฟ์ (พ.ศ. 2568)  ค็อกเทล 77 เอเวอร์ ทัวร์ (พ.ศ. 2568)   
ค็อกเทล 77 เอเวอร์ ทัวร์ (อังกฤษ: COCKTAIL 77 EVER TOUR) เป็นคอนเสิร์ตทัวร์ครั้งสุดท้ายของวงค็อกเทล ต่อจากคอนเสิร์ตใหญ่ ค็อกเทล เอเวอร์ ไลฟ์ โดยเป็นการแสดงคอนเสิร์ตในจังหวัดของประเทศไทยทั้ง 77 จังหวัด จังหวัดละ 1 ครั้ง ทำให้จะเป็นการแสดงคอนเสิร์ตในจังหวัดนั้น ๆ เป็นครั้งสุดท้ายของวง โดยเริ่มเปิดจำหน่ายบัตรทั่วประเทศในวันที่ 15 มีนาคม พ.ศ. 2568 โดยต่อมาได้เปิดเผยกำหนดการทัวร์คอนเสิร์ต โดยเริ่มตั้งแต่วันที่ 26 เมษายน พ.ศ. 2568 ที่จังหวัดสงขลา และสิ้นสุดในวันที่ 24 ธันวาคม พ.ศ. 2568 ที่กรุงเทพมหานคร และมีการเปิดเผยสถานที่จัดคอนเสิร์ตในแต่ละจังหวัดยกเว้นกรุงเทพมหานครที่ระบุเพียงคำใบ้ว่า "กลับบ้าน"
รางวัล

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2565 | โทตี้มิวสิกอวอร์ดส์ 2021 | ภาพหน้าปกแห่งปี | "Fate αlpha" | ชนะ |
| 2566 | โทตี้มิวสิกอวอร์ดส์ 2022 | ภาพหน้าปกแห่งปี | "Fate Ωmega" | เสนอชื่อเข้าชิง |
ค็อกเทล ขณะแสดงสดในงาน MRT Music Journey ในวันที่ 9 เมษายน พ.ศ. 2566 ณ สถานีสวนจตุจักร
อัลบั้ม เฟท แอลฟา (Fate αlpha) และ เฟท โอเมกา (Fate Ωmega)
เมืองอะนุวง

| เมืองอะนุวง ເມືອງອະນຸວົງ |
| --- | --- |
เมือง (อำเภอ)
ที่ตั้งของเมืองอะนุวง (เน้นสีแดง) ในประเทศลาว

พิกัด: 18°54′21″N 103°05′31″E﻿ / ﻿18.9057°N 103.092°E﻿ / 18.9057; 103.092
ประเทศ:  ลาว
แขวง: ไชยสมบูรณ์
จัดตั้ง: 13 ธันวาคม ค.ศ. 2013
ประชากร (ค.ศ. 2015)
 • ทั้งหมด: 23,700 คน
เขตเวลา: UTC+7 (เวลามาตรฐานลาว)
เมืองอะนุวง หรือ เมืองอนุวงศ์ (ลาว: ເມືອງອະນຸວົງ) เป็นเมืองเอกของแขวงไชยสมบูรณ์
ประวัติ

อนุวงศ์เป็นชื่อพระมหากษัตริย์แห่งอาณาจักรล้านช้างเวียงจันทน์พระองค์สุดท้าย พระนามว่าเจ้าอนุวงศ์ (ลาว: ເຈົ້າອານຸວົງສ໌)  เมื่อแขวงไชยสมบูรณ์จัดตั้งขึ้นวันที่ 31 ธันวาคม พ.ศ. 2556 ทำให้เมืองอะนุวงกลายเป็นเมืองหลักของแขวง
การเดินทาง

การเดินทางไปยังแขวงไชยสมบูรณ์ จากเวียงจันทน์ โดยผ่านถนนหมายเลข 13 ไปยัง แขวงบอลิคำไซ แล้วเลี้ยวซ้ายไปยังเมืองท่าพระบาท แล้วไปสิ้นสุดที่เมืองล้องแจ้ง
วรวีร์ มะกูดี

| วรวีร์ มะกูดีท> ช., ต.ม. |
| --- | --- |


รองหัวหน้าพรรคประชาชาติ
อยู่ในวาระ
เริ่มดำรงตำแหน่ง  1 กันยายน พ.ศ. 2561
ก่อนหน้า: ก่อตั้งพรรค
รักษาการหัวหน้าพรรคประชาชาติ
ดำรงตำแหน่ง 3 กรกฎาคม พ.ศ. 2566 – 26 สิงหาคม พ.ศ. 2566 (54 วัน)
ก่อนหน้า: วันมูหะมัดนอร์ มะทา (หัวหน้าพรรค)
ถัดไป: พันตำรวจเอก ทวี สอดส่อง (หัวหน้าพรรค)
นายกสมาคมฟุตบอลแห่งประเทศไทยฯ
ดำรงตำแหน่ง พ.ศ. 2550 – 12 ตุลาคม พ.ศ. 2558
ก่อนหน้า: วิจิตร เกตุแก้ว
ถัดไป: พลตำรวจเอก สมยศ พุ่มพันธุ์ม่วง
ผู้แทนการค้าไทย
ดำรงตำแหน่ง 30 สิงหาคม พ.ศ. 2554 – 19 พฤศจิกายน พ.ศ. 2555
นายกรัฐมนตรี: ยิ่งลักษณ์ ชินวัตร
 
ข้อมูลส่วนบุคคล
เกิด: 29 พฤศจิกายน พ.ศ. 2494 (73 ปี)
ศาสนา: อิสลาม
พรรคการเมือง: ประชาชาติ

วรวีร์ มะกูดี (เกิด 29 พฤศจิกายน พ.ศ. 2494) 
 ชื่อเล่น ยี เป็นรองหัวหน้าพรรคประชาชาติ อดีตนายกสมาคมฟุตบอลแห่งประเทศไทย ในพระบรมราชูปถัมภ์ คนที่ 16 ที่เป็นชาวไทยมุสลิมคนแรก โดยดำรงตำแหน่งต่อเนื่องจำนวน 4 วาระ และอดีตกรรมการบริหารพรรคเพื่อไทย
ประวัติ

วรวีร์จบการศึกษาชั้นมัธยม จากโรงเรียนอำนวยศิลป์ และเริ่มสนใจการแข่งขันฟุตบอล โดยตั้งแต่เมื่อครั้งยังเป็นนักเรียน ได้รับคัดเลือกเข้าสู่ทีมของโรงเรียน รวมถึงผ่านการคัดเลือก เป็นนักฟุตบอลของสโมสรมุสลิม ตั้งแต่ชุดเยาวชนจนถึงชุดใหญ่ และลงแข่งขันฟุตบอลถ้วยพระราชทานประเภท ง และ ค ตามลำดับ ต่อมาย้ายสังกัดไปยังสโมสรฟุตบอลธนาคารกรุงเทพ และได้เลื่อนชั้นขึ้นไปแข่งในฟุตบอลถ้วยพระราชทานประเภท ข และ ก ตามลำดับ
จากนั้นเดินทางไปศึกษาต่อ ที่มหาวิทยาลัยแห่งชาติคูเวต โดยทุนของรัฐบาลคูเวต และได้รับคัดเลือกเข้าร่วมทีมฟุตบอลของมหาวิทยาลัย จนกระทั่งจบการศึกษาในระดับปริญญาตรี จึงเลิกเล่นฟุตบอล สำหรับชีวิตครอบครัว วรวีร์สมรสกับสุมิตรา (นามสกุลเดิม: มาเรียม) เมื่อวันที่ 16 มกราคม พ.ศ. 2526 มีบุตรชายด้วยกัน 2 คนคือ สุรวุฒิ (ป้อง) และ ศศินทร์ (ปอม)
การทำงาน > วงการฟุตบอล > ข้อวิพากษ์วิจารณ์ในตำแหน่งนายกสมาคมฟุตบอลฯ

พ.ศ. 2550
18 มีนาคม – ได้รับเลือกตั้งให้ดำรงตำแหน่งนายกสมาคมฟุตบอลแห่งประเทศไทย ในพระบรมราชูปถัมภ์ เป็นลำดับที่ 16
พ.ศ. 2551
6 กุมภาพันธ์ - ทีมชาติไทยชุดใหญ่ นำผู้เล่นติดโทษแบน 2 คนเดินทางไปแข่งนัดเจอกับญี่ปุ่นในนัดเยือน
พ.ศ. 2554
6 พฤษภาคม - ในการประชุมใหญ่สามัญประจำปี 2553 ของสมาคมฟุตบอลแห่งประเทศไทยฯ ซึ่งมีการเลือกตั้งนายกสมาคม แต่วรวีร์ มะกูดี รักษาการนายกสมาคมฯ ประกาศว่า สภากรรมการมีมติให้เลื่อนการประชุมออกไป และจัดให้มีการประชุมสภากรรมการวาระเร่งด่วน ซึ่งวรวีร์ระบุว่า พบปัญหาเรื่องหนังสือมอบอำนาจที่มีซ้ำซ้อน
10 พฤษภาคม - อดีตประธาน เอฟเอ อังกฤษ ออกมาแฉว่า วรวีร์ มะกูดี เป็น 1 ในคณะกรรมการบริหารฟีฟ่าที่ขายเสียงในการโหวตเจ้าภาพฟุตบอลโลก 2018 โดยเบื้องหน้าคือให้อังกฤษมาเตะอุ่นเครื่องกับทีมชาติไทย แต่เบื้องหลังคือขอลิขสิทธิ์ในการถ่ายทอดเกมอุ่นเครื่องนัดนี้ไปทั่วโลก แลกกับการโหวตให้ประเทศอังกฤษเป็นเจ้าภาพฟุตบอลโลก
12 พฤษภาคม บังยี แจงปมพัวพันรับสินบนโหวตเจ้าภาพบอลโลก พ้นข้อกล่าวหา ทั่วโลกยอมรับโปร่งใส
พ.ศ. 2555
29 กุมภาพันธ์ - วรวีร์ได้เคยให้สัมภาษณ์เกี่ยวกับเงื่อนไขการดำรงตำแหน่งและการตกรอบฟุตบอลโลก 2014 ไว้ เมื่อดำรงตำแหน่งครบสามเดือน ความส่วนหนึ่งว่า "จริง ๆ แล้วผมไม่ใช่คนที่ยึดติดกับตำแหน่ง และไม่เคยคิดจะอยู่ตรงนี้ยาว แต่มีความมุ่งมั่นและเป้าหมายที่วางไว้ในฟุตบอลโลกซึ่งถือเป็นความฝันสูงสุด และหากถึงปี 2014 ยังไม่สามารถจะพาทีมไทยไปบอลโลกได้ ก็จะขอลงจากเก้าอี้เพื่อเปิดทางให้คนอื่นที่มีความสามารถเข้ามาทำงานแทน" แต่ได้ปฏิเสธการลาออกในเวลาต่อมา
พ.ศ. 2556
18 ตุลาคม - กรรมการการเลือกตั้ง นายกสมาคมฟุตบอลแห่งประเทศไทยฯ พ.ศ. 2556 ซึ่งจัดขึ้นเมื่อวันที่ 17 ตุลาคม จำนวน 3 ใน 5 คนซึ่งเป็นส่วนที่วิรัช ชาญพานิชย์เสนอชื่อ ประกาศว่าไม่รับรองผลการเลือกตั้ง ที่วรวีร์ชนะวิรัช 42 ต่อ 28 เสียง เนื่องจากฝ่ายวิรัชร้องคัดค้าน ว่ามีการใช้สิทธิแทนสโมสรที่มีสิทธิเลือกตั้ง
การทำงาน > งานการเมือง

วรวีร์ มะกูดี เคยได้รับเลือกตั้งเป็นสมาชิกสภาเขตปทุมวัน กรุงเทพมหานคร ได้คะแนน 3,358 เสียง เมื่อวันที่ 21 พฤศจิกายน พ.ศ. 2528 ก่อนจะเข้าทำงานการเมืองร่วมกับพรรคประชาธิปัตย์ ตั้งแต่ปี พ.ศ. 2543 และต่อมาย้ายสังกัดพรรคไทยรักไทย ในปี พ.ศ. 2547 และต่อมาสังกัดพรรคเพื่อไทย และได้รับการแต่งตั้งเป็นกรรมการบริหารพรรค เมื่อวันที่ 15 กันยายน พ.ศ. 2553 จากนั้น นายกรัฐมนตรียิ่งลักษณ์ ชินวัตร แต่งตั้งให้เป็นผู้แทนการค้าไทย ระหว่างวันที่ 30 สิงหาคม พ.ศ. 2554 ถึงวันที่ 19 พฤศจิกายน พ.ศ. 2555
ต่อมาได้ย้ายไปสังกัดพรรคประชาชาติ โดยได้รับเลือกเป็นรองหัวหน้าพรรคในการประชุมเมื่อวันที่ 1 กันยายน พ.ศ. 2561 ณ อาคารวิทยอิสลามนานาชาติ มหาวิทยาลัยสงขลานครินทร์ ปัตตานี ต่อมาในปี พ.ศ. 2566 เขาลงสมัคร ส.ส. แบบบัญชีรายชื่อของพรรคในลำดับที่ 6 แต่ไม่ได้รับการเลือกตั้ง ทั้งนี้ เมื่อวันมูหะมัดนอร์ มะทา หัวหน้าพรรคคนแรกลาออกจากตำแหน่งหัวหน้าพรรค เพื่อไปดำรงตำแหน่งประธานสภาผู้แทนราษฎรในชุดที่ 26 ในเดือนกรกฎาคม พ.ศ. 2566 วรวีร์จึงเป็นรักษาการหัวหน้าพรรค
การทำงาน > ประวัติการทำงาน

พ.ศ. 2543
ผู้แทนสันถวไมตรีด้านกีฬาของประเทศไทย จากกระทรวงการต่างประเทศ
พ.ศ. 2545
1 พฤษภาคม –ได้รับแต่งตั้งเป็นคณะกรรมการการกีฬาแห่งประเทศไทย
พ.ศ. 2551
1 มกราคม - ได้รับเลือกเป็น 1 ใน 13 บุคคลกีฬาแห่งปี
4 พฤศจิกายน ลาออกจากตำแหน่งคณะกรรมการการกีฬาแห่งประเทศไทย
7 ธันวาคม รับตำแหน่งกรรมการบริหารพรรคเพื่อไทย
พ.ศ. 2553
1 มกราคม - สมาคมนักข่าวช่างภาพกีฬาแห่งประเทศไทย เลือก นายวรวีร์ มะกูดี เป็น 1 ใน 10 บุคคลกีฬาที่น่าสนใจ ประจำปี 2552 พร้อมตั้งฉายา “9 ที่พลาด”
14 กันยายน ได้รับการแต่งตั้งให้เป็น กรรมการบริหารพรรคเพื่อไทย
ภาพลักษณ์

สมาคมนักข่าวช่างภาพกีฬาแห่งประเทศไทย เลือกวรวีร์เป็น 1 ใน 10 บุคคลกีฬาที่น่าสนใจประจำปีหลายปีติดต่อกัน พร้อมตั้งฉายา “นักรบสิบทิศ” “9 ที่พลาด” “ฟีฟ่าฝ่ามรสุม” “ยีเอาอยู่” และ “อะไรๆ ก็ยี”
เครื่องราชอิสริยาภรณ์

พ.ศ. 2551 -  เครื่องราชอิสริยาภรณ์อันมีเกียรติยศยิ่งมงกุฎไทย ชั้นตริตาภรณ์มงกุฎไทย (ต.ม.)
พ.ศ. 2554 -  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นทวีติยาภรณ์ช้างเผือก (ท.ช.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วรวีร์ มะกูดี
ประวัติจากเว็บไซต์พรรคเพื่อไทย เก็บถาวร 2013-10-08 ที่ เวย์แบ็กแมชชีน
| ก่อนหน้า |  | วรวีร์ มะกูดี |  | ถัดไป |
| --- | --- | --- | --- | --- |
| วิจิตร เกตุแก้ว |  | นายกสมาคมฟุตบอลแห่งประเทศไทยในพระบรมราชูปถัมภ์  (พ.ศ. 2550 - พ.ศ. 2558) |  | พลตำรวจเอกสมยศ พุ่มพันธุ์ม่วง |
| ด ค กนายกสมาคมกีฬาฟุตบอลแห่งประเทศไทย ในพระบรมราชูปถัมภ์ |
| --- | --- |
 เจ้าพระยารามราฆพ  หม่อมเจ้าชัชวลิต เกษมสันต์  พระยานเรนทรราชา  พระยาอนิรุทธเทวา  พระเจริญวิศวกรรม  พระยาวิเศษศุภวัตร  หม่อมเจ้าสมาคม กิติยากร  หลวงเจียรกลการ  เผชิญ นิมิบุตร  จำเป็น จารุเสถียร  ต่อศักดิ์ ยมนาค  อนุ รมยานนท์  ประชุม รัตนเพียร  ชลอ เกิดเทศ  วิจิตร เกตุแก้ว  วรวีร์ มะกูดี  สมยศ พุ่มพันธุ์ม่วง  นวลพรรณ ล่ำซำ 
| ด ค กผู้แทนการค้าไทย |
| --- | --- |
 กันตธีร์ ศุภมงคล  ประจวบ ไชยสาส์น  กรพจน์ อัศวินวิจิตร  ประวิช รัตนเพียร  สมพงษ์ อมรวิวัฒน์  ปานปรีย์ พหิทธานุกร  เกียรติ สิทธีอมร  วัชระ พรรณเชษฐ์  สุทัศน์ เศรษฐ์บุญสร้าง  นลินี ทวีสิน  พิเชษฐ สถิรชวาล  พฤฒิชัย วิริยะโรจน์  ลินดา เชิดชัย  วรวีร์ มะกูดี  โอฬาร ไชยประวัติ  วิรุฬ เตชะไพบูลย์  หม่อมหลวงชโยทิต กฤดากร  นฤมล ภิญโญสินวัฒน์  ชัย วัชรงค์  อุเมสนัส ปานเดย์  วีระพงษ์ ประภา 
 หมวดหมู่
| ด ค กพรรคประชาชาติ |
| --- | --- | --- |
| หัวหน้าพรรค |  วันมูหะมัดนอร์ มะทา  พันตำรวจเอก ทวี สอดส่อง  |  |
| เลขาธิการพรรค |  พันตำรวจเอก ทวี สอดส่อง  ซูการ์โน มะทา  |  |
| ผู้นำเลือกตั้ง |  วันมูหะมัดนอร์ มะทา  |  |
| ดูเพิ่ม | กลุ่มวาดะห์ |  |
คิม อู-จิน

| คิม อู-จิน |
| --- | --- |
김우진
คิมในปี ค.ศ. 2019
เกิด:  (1997-04-08) 8 เมษายน ค.ศ. 1997 (27 ปี) บูชอน, จังหวัดคยองกี, ประเทศเกาหลีใต้
การศึกษา: โรงเรียนศิลปะการแสดงโซล
อาชีพ: นักร้อง นักแสดง
อาชีพทางดนตรี
แนวเพลง: เคป๊อป
เครื่องดนตรี: ร้องนำ
ช่วงปี: ค.ศ. 2001–ปัจจุบัน
ค่ายเพลง: SM เจวายพี 10x
อดีตสมาชิก: สเตรย์คิดส์ เจวายพีเนชัน

เว็บไซต์: 10x.com/kimwoojin
 นักดนตรี

ชื่อเกาหลี
ฮันกึล: 김우진
อาร์อาร์: Gim U-jin 
เอ็มอาร์: Kim Ujin 
 
คิม อู-จิน (เกาหลี: 김우진, อักษรโรมัน: Kim Woo-jin; เกิด 8 เมษายน ค.ศ. 1997) หรือที่รู้จักกันในชื่อเดี่ยวว่า อูจิน (เกาหลี: 우진) เป็นนักร้องและนักแสดงชาวเกาหลีใต้ เขาเซ็นสัญญากับเจวายพีเอนเตอร์เทนเมนต์ ในปี 2544 เขาเข้าร่วมกับ SM Entertainment ในฐานะเด็กฝึกหัด; และออกจากบริษัทในปี 2549 ในตำแหน่งนักแสดงเด็ก และเป็นสมาชิกของวงบอยแบนด์สเตรย์คิดส์ ตั้งแต่ก่อตั้งวงผ่านรายการเซอร์ไววัล ในปี พ.ศ. 2560 จนกระทั่งเขาออกไปในสองปีต่อมา เขาเซ็นสัญญากับ 10เอ็กซ์เอนเตอร์เทนเมนต์ เพื่อเปิดตัวเป็นศิลปินเดี่ยว ในช่วงที่เขาเปลี่ยนไปเป็นศิลปินเดี่ยว เขาต้องเผชิญกับข้อกล่าวหาเท็จเกี่ยวกับการประพฤติผิดทางเพศโดยผู้ใช้ที่ไม่ระบุตัวตนบนเว็บไซต์โซเชียลมีเดียทวิตเตอร์ เขาปฏิเสธข้อกล่าวหาและการสืบสวนพบการสร้างหลักฐานเท็จรูปแบบต่าง ๆ จากผู้กล่าวหา เขาปล่อยมินิอัลบั้มเดบิวต์ชื่อ The Moment : A Minor และซิงเกิลนำชื่อ "Ready Now" ในเดือนสิงหาคม พ.ศ. 2564
แหล่งข้อมูลอื่น

คิม อู-จิน ที่อินสตาแกรม
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
ประเทศไทยใน พ.ศ. 2526

เหตุการณ์ที่เกิดขึ้นใน พ.ศ. 2526 (ค.ศ. 1983) ในประเทศไทย เป็นปีที่ 202 แห่งกรุงรัตนโกสินทร์ และเป็นปีที่ 38 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ : พระบาทสมเด็จพระปรมินทรมหาภูมิพลอดุลยเดช
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร
นายกรัฐมนตรี: เปรม ติณสูลานนท์ (อิสระ)
สภาผู้แทนราษฎร :
ชุดที่ 13 (ถึง 19 มีนาคม)
ชุดที่ 14 (เริ่ม 18 เมษายน)
ประธานสภาผู้แทนราษฎร :
บุญเท่ง ทองสวัสดิ์ (กิจสังคม) (จนถึง 19 มีนาคม)
อุทัย พิมพ์ใจชน (ก้าวหน้า) (ตั้งแต่ 27 เมษายน)
วุฒิสภา: ชุดที่ 5
ประธานวุฒิสภา :
หะริน หงสกุล (แต่งตั้ง) (จนถึง 25 เมษายน)
จารุบุตร เรืองสุวรรณ (แต่งตั้ง) (ตั้งแต่ 26 เมษายน)
ประธานศาลฎีกา: บัญญัติ สุชีวะ
เหตุการณ์ > เมษายน

30 เมษายน – เซ็นทรัลพลาซา ลาดพร้าว เปิดให้บริการอย่างเป็นทางการ
วันเกิด > มกราคม

31 มกราคม – เอกพงศ์ จงเกษกรณ์ นักแสดง
วันเกิด > กุมภาพันธ์

22 กุมภาพันธ์ – เผ่าภูมิ โรจนสกุล นักการเมือง
26 กุมภาพันธ์ – จักรีวัชร วิวัชรวงศ์
วันเกิด > มีนาคม

27 มีนาคม – หญิงลี ศรีจุมพล นักร้องลูกทุ่งชาวไทย
วันเกิด > พฤษภาคม

7 พฤษภาคม – เกียรติกมล ล่าทา นักแสดง
12 พฤษภาคม – แมงปอ ชลธิชา นักร้อง
17 พฤษภาคม – ตั๊กแตน ชลดา นักร้องลูกทุ่งชาวไทย
19 พฤษภาคม – รฐา โพธิ์งาม นักร้อง
23 พฤษภาคม – ธวัชสรรค์ เปล่งศิริวัธน์ นักแสดง
วันเกิด > มิถุนายน

3 มิถุนายน – พิมลรัตน์ พิศลยบุตร นักแสดง
11 มิถุนายน – วรัทยา นิลคูหา นักแสดง
วันเกิด > สิงหาคม

16 สิงหาคม – พุ่ม เจนเซน (ถึงแก่อนิจกรรม 26 ธันวาคม พ.ศ. 2547)
วันเกิด > ตุลาคม

20 ตุลาคม – ณัฏฐ์ เทพหัสดิน ณ อยุธยา นักแสดง
วันเกิด > พฤศจิกายน

27 พฤศจิกายน – อาณัตพล ศิริชุมแสง นักร้อง
29 พฤศจิกายน – พริมรตา เดชอุดม นักแสดง
วันเกิด > ธันวาคม

8 ธันวาคม – สรวิชญ์ สุบุญ นักแสดง
วันถึงแก่กรรม > มกราคม

2 มกราคม – หม่อมเจ้าทองประทาศรี ทองใหญ่ (ประสูติ 5 พฤษภาคม พ.ศ. 2449)
วันถึงแก่กรรม > กุมภาพันธ์

23 กุมภาพันธ์ – หม่อมเจ้าคัสตาวัส จักรพันธุ์ (ประสูติ 30 สิงหาคม พ.ศ. 2449)
วันถึงแก่กรรม > พฤษภาคม

2 พฤษภาคม – ปรีดี พนมยงค์ อดีตผู้สำเร็จราชการแทนพระองค์ อดีตนายกรัฐมนตรี และรัฐบุรุษอาวุโส (เกิด 11 พฤษภาคม พ.ศ. 2443)
16 พฤษภาคม – หลวงปู่ขาว อนาลโย (เกิด 28 ธันวาคม พ.ศ. 2431)
31 พฤษภาคม – หม่อมเจ้ามุรธาภิเศก โสณกุล (ประสูติ 1 พฤษภาคม พ.ศ. 2445)
วันถึงแก่กรรม > มิถุนายน

3 มิถุนายน – เจ้าจอมหม่อมราชวงศ์สดับ ในรัชกาลที่ 5 (เกิด 6 มีนาคม พ.ศ. 2434)
วันถึงแก่กรรม > กรกฎาคม

19 กรกฎาคม – จรูญ รัตนกุล เสรีเริงฤทธิ์ นักการเมือง (เกิด 27 ตุลาคม พ.ศ. 2438)
วันถึงแก่กรรม > กันยายน

17 กันยายน – ทอง กันทาธรรม นักการเมือง (เกิด 2 เมษายน พ.ศ. 2454)
วันถึงแก่กรรม > ตุลาคม

13 ตุลาคม – สนอง นิสาลักษณ์ นักการเมือง (เกิด 8 สิงหาคม พ.ศ. 2459)
18 ตุลาคม – หม่อมงามจิตต์ บุรฉัตร ณ อยุธยา (เกิด 7 มิถุนายน พ.ศ. 2458)
วันถึงแก่กรรม > ธันวาคม

27 ธันวาคม – ถวิล รายนานนท์ นักการเมือง (เกิด 4 พฤศจิกายน พ.ศ. 2454)
ห้วยทราย

| ห้วยทราย ຫ້ວຍຊາຍ บ้านห้วยทราย |
| --- | --- |
เมือง
แม่น้ำโขงกั้นแดนไทย-ลาวที่ห้วยทราย
ห้วยทรายที่ตั้งในประเทศลาว
พิกัด: 20°15′47″N 100°26′1″E﻿ / ﻿20.26306°N 100.43361°E﻿ / 20.26306; 100.43361
ประเทศ:  ลาว
แขวง: บ่อแก้ว
เมือง (อำเภอ): ห้วยทราย
ประชากรศาสตร์
 • ศาสนา: พุทธ
เขตเวลา: UTC+7 (เวลามาตรฐานลาว)
ห้วยทราย, ห้วยชาย หรือ ห้วยซาย (ลาว: ຫ້ວຍຊາຍ) เป็นชุมชนเมืองศูนย์กลางของเมืองห้วยทราย ซึ่งเป็นเมืองเอกของแขวงบ่อแก้ว ประเทศลาว ประกอบด้วย 88 หมู่บ้าน 14 หมู่บ้านพัฒนา และ 1 บ้านใหญ่ มี 13,086 ครอบครัว ประชากรทั้งหมด 62,223 คน เป็นหญิง 31,500 คน ประชากรในช่วงอายุ 15-40 ปี มี 26,998 คน เป็นหญิง 13,314 คน ตัวเมืองห้วยทรายตั้งอยู่ริมฝั่งแม่น้ำโขง โดยอีกฝั่งที่อยู่ตรงข้ามกันคือตัวอำเภอเชียงของ จังหวัดเชียงราย
แหล่งท่องเที่ยว

ห้วยทรายเป็นเมืองท่องเที่ยวของแขวงบ่อแก้ว ซึ่งสถานที่ท่องเที่ยวจริง ๆ ของแขวงบ่อแก้วที่นักท่องเที่ยวต่างชาตินิยม คือ กิจกรรมการโหนสลิงผ่านป่า ซึ่งต้องเดินทางไปจากห้วยทรายไปทางหลวงน้ำทาอีก 70 กิโลเมตร
สำหรับตัวเมืองห้วยทรายนั้นไม่ค่อยใหญ่นัก ชาวลาวนิยมมาซื้อหาของฝั่งไทย คนไทยมาลงทุนทำร้านอินเทอร์เน็ต ร้านขายเบียร์ลาว และโรงแรมที่ห้วยทรายหลายที่ ห้วยทรายมีร้านอาหารส่วนใหญ่จะเป็นร้านสำหรับนักท่องเที่ยวต่างชาติ ส่วนร้านที่ชาวห้วยทราย ชาวลาว นิยมกินกันประจำเป็นร้านเฝอ ชาวลาวที่เป็นข้าราชการ ทำงานรัฐวิสาหกิจ จะกินเฝอเป็นอาหารหลักมื้อเช้าและมื้อกลางวัน ส่วนมื้อเย็นส่วนใหญ่จะทำกินกันที่บ้าน
การเดินทาง

การเดินทางไปเมืองห้วยทรายจากประเทศไทย สามารถทำได้โดยผ่านด่านพรมแดนที่สะพานมิตรภาพ 4 อำเภอเชียงของ จังหวัดเชียงราย เป็นจุดกึ่งกลางในการเดินทางระหว่างเวียงจันทน์กับหลวงพระบาง
ภูมิอากาศ

| ข้อมูลภูมิอากาศของบ้านห้วยทราย (ค> ศ. 2010-).เดือน | ข้อมูลภูมิอากาศของบ้านห้วยทราย (ค> ศ. 2010-).ม.ค. | ข้อมูลภูมิอากาศของบ้านห้วยทราย (ค> ศ. 2010-).ก.พ. | ข้อมูลภูมิอากาศของบ้านห้วยทราย (ค> ศ. 2010-).มี.ค. | ข้อมูลภูมิอากาศของบ้านห้วยทราย (ค> ศ. 2010-).เม.ย. | ข้อมูลภูมิอากาศของบ้านห้วยทราย (ค> ศ. 2010-).พ.ค. | ข้อมูลภูมิอากาศของบ้านห้วยทราย (ค> ศ. 2010-).มิ.ย. | ข้อมูลภูมิอากาศของบ้านห้วยทราย (ค> ศ. 2010-).ก.ค. | ข้อมูลภูมิอากาศของบ้านห้วยทราย (ค> ศ. 2010-).ส.ค. | ข้อมูลภูมิอากาศของบ้านห้วยทราย (ค> ศ. 2010-).ก.ย. | ข้อมูลภูมิอากาศของบ้านห้วยทราย (ค> ศ. 2010-).ต.ค. | ข้อมูลภูมิอากาศของบ้านห้วยทราย (ค> ศ. 2010-).พ.ย. | ข้อมูลภูมิอากาศของบ้านห้วยทราย (ค> ศ. 2010-).ธ.ค. | ข้อมูลภูมิอากาศของบ้านห้วยทราย (ค> ศ. 2010-).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิเฉลี่ยแต่ละวัน °C (°F) | 18.9 (66) | 21.1 (70) | 24.1 (75.4) | 26.8 (80.2) | 27.0 (80.6) | 26.8 (80.2) | 26.4 (79.5) | 26.1 (79) | 25.8 (78.4) | 24.5 (76.1) | 22.0 (71.6) | 18.8 (65.8) | 24.03 (75.25) |
| วันที่มีฝนตกโดยเฉลี่ย | 1 | 1 | 2 | 8 | 15 | 16 | 19 | 21 | 15 | 10 | 4 | 2 | 114 |
แหล่งที่มา:
พระนางศุภยาลัต

| พระนางศุภยาลัต |
| --- | --- |

พระอัครมเหสีพม่า
ดำรงพระยศ: 12 เมษายน พ.ศ. 2422 – 29 พฤศจิกายน พ.ศ. 2428
ก่อนหน้า: พระนางศุภยาจี
พระมเหสีตำหนักเหนือ
ดำรงพระยศ: 18 พฤศจิกายน พ.ศ. 2421 – 12 เมษายน พ.ศ. 2422

พระราชสมภพ: 13 ธันวาคม พ.ศ. 2402  มัณฑะเลย์ ประเทศพม่า
สวรรคต: 24 พฤศจิกายน พ.ศ. 2468 (65 พรรษา)  ย่างกุ้ง บริติชราช
คู่อภิเษก: พระเจ้าสีป่อ
พระราชบุตร: เจ้าฟ้าชายไม่ปรากฏนาม เจ้าหญิงไม่ปรากฏนาม เจ้าหญิงเมียะพะยาจี เจ้าหญิงเมียะพะยาละ เจ้าหญิงเมียะพะยา เจ้าหญิงเมียะพะยากะเล
ราชวงศ์: อลองพญา
พระราชบิดา: พระเจ้ามินดง
พระราชมารดา: พระนางอเลนันดอ
พระนางศุภยาลัต (พม่า: စုဖုရားလတ် ซุพะยาละ) เป็นพระอัครมเหสีพระองค์สุดท้ายแห่งราชวงศ์อลองพญาพระราชธิดาในพระเจ้ามินดงที่พระราชสมภพแต่พระนางอเลนันดอช้างขาว ด้วยความทะเยอทะยานของพระนางศุภยาลัต พระนางจึงได้เป็นพระอัครมเหสีในพระเจ้าสีป่อ กษัตริย์พม่าองค์สุดท้ายก่อนที่จะตกเป็นอาณานิคมของอังกฤษ
พระประวัติ

พระนางเป็นพระราชธิดาในพระเจ้ามินดงกับมเหสีรองคือพระนางอเลนันดอ พระนางศุภยาลัตมีพระเชษฐภคินีคือพระนางศุภยาจี และมีพระขนิษฐาคือเจ้าหญิงศุภยากเล  อุปนิสัยของพระนางศุภยลัตมีลักษณะเหมือนพระราชมารดา คือ มีความทะเยอทะยาน เจ้ากลอุบาย ใจร้าย ขี้หึง เชื้อสายดั้งเดิมเป็นสามัญชน เนื่องจากยายของพระนางเป็นแม่ค้าขายของในตลาดมาก่อน โดยพระเจ้าจักกายแมง ทรงรับเอามาเป็นนางสนมตั้งแต่ครั้งพระเจ้าจักกายแมงยังดำรงพระยศเป็นเจ้าฟ้า
พระเจ้ามินดง พระราชบิดาของพระนาง มีเจ้านครญองย่าน กับเจ้านครญองโอ๊ะ เป็นพระราชโอรสที่พอจะมีความสามารถขึ้นครองราชย์ เพราะทั้งสองพระองค์เรียนจบโรงเรียนฝรั่ง มีความฉลาดและเข้มแข็งพอสมควร แต่พระนางอเลนันดอและขุนนางเห็นว่าจะคุมได้ยาก จึงเลือกเจ้านครสีป่อที่อ่อนแอกว่า ซึ่งผนวชเป็นพระมาตลอด นิสัยเชื่องช้า หัวอ่อน และพระเจ้ามินดงเองก็เกรงพระทัยมเหสีรอง จึงไม่ได้ตั้งเจ้าชายพระองค์ใดเป็นรัชทายาทอย่างชัดเจน
การยึดอำนาจ

เมื่อพระเจ้ามินดงทรงพระประชวรหนัก พระนางอเลนันดอจึงเรียกพวกเสนาบดีประชุมในที่รโหฐานและประกาศตั้งเจ้านครสีป่อเป็นรัชทายาท ไล่จับกุมบรรดาเจ้าชายและขุนนางในฝ่ายอื่น ๆ ที่ไม่ใช่ของตัวเองใส่คุกไปมากมาย ต่อมาเมื่อพระเจ้ามินดงสวรรคตแล้ว ก็ให้เจ้านครสีป่อขึ้นเป็นกษัตริย์แห่งกรุงพม่า พอขึ้นครองราชย์ได้พระมเหสีและมารดากับกลุ่มขุนนางก็จัดการสังหารบรรดาพี่น้องตัวเอง และบริวารรวมกันถึงราว 500 กว่าคน เจ้าชายพระองค์ใดถูกปลงพระชนม์ เจ้าจอมมารดา พระญาติและบรรดาลูก ๆ รวมทั้งเจ้าน้ององค์หญิงเจ้าฟ้าองค์นั้น ซึ่งมีทั้งผู้เฒ่าชราและแม้แต่เด็กจนถึงทารกไร้เดียงสาก็ถูกสังหารจนสิ้นด้วยสารพัดวิธีอันหฤโหด ขุนนางที่เคยรับใช้หรือญาติทางฝ่ายจอมมารดาก็จับฆ่าเสียสิ้นเหมือนกัน ด้วยพิธีที่พิสดาร และตามแต่เพชฌฆาตจะเห็นสนุก
การสังหารหมู่ดังกล่าวใช้เวลาอยู่สามวันจึงสังหารได้หมดเพราะต้องฆ่าที่วังแต่เวลากลางคืน เพื่อไม่ให้พวกชาวเมืองรู้ พระนางศุภยาลัตทรงให้จัดงานปอยตลอดสามวันนั้น ให้ชาวเมืองเที่ยวงานให้สนุก พระเจ้าธีบอก็จัดให้ดื่มน้ำจัณฑ์จนเมามายเพื่อไม่ให้สนใจการสังหารครั้งนั้น เมื่อสังหารแล้วก็จับโยนใส่หลุมใหญ่ข้างวังรวมกัน แล้วเอาดินกลบ แต่พอพ้นสามวัน ศพเหล่านั้นเริ่มขึ้นอืดจนเนินหลุมที่ฝังพูนขึ้น ก็เอาช้างหลวงมาเหยียบย่ำให้ดินที่นูนขึ้นมานั้นแบนราบลง แต่สุดท้ายก็ไม่สามารถปิดบังหลุมใหญ่นั้นได้ เพราะจำนวนศพมีมากจนดันเนินดินให้นูนขึ้นซ้ำแล้วซ้ำเล่า สุดท้ายก็ต้องให้ขุดศพใส่เกวียนไปฝังบ้าง ทิ้งน้ำบ้าง เล่ากันว่าคืนนั้นสุนัขเห่าหอนทั้งคืน จนชาวเมืองผวาไม่เป็นอันหลับอันนอน พระนางจัดให้เอาวงดนตรีปี่พาทย์ การแสดงต่าง ๆ มาบรรเลงในวังตลอดเวลาที่ทำการสำเร็จโทษพวกเจ้านาย เพื่อให้เสียงดนตรีปี่กลองกลบเสียงกรีดร้องขอชีวิต แต่ขณะเดียวกันในประวัติศาสตร์พม่านั้นเชื่อว่าพระนางอเลนันดอและเกงหวุ่นเมงจีอยู่เบื้องหลังการสั่งฆ่าโอรสธิดา[ต้องการอ้างอิง]
การสูญสิ้นอำนาจ

พระนางศุภยาลัต และแตงดาวุ่นกี้ไม่พอใจที่อังกฤษให้ค่าสัมปทานป่าไม้น้อย และฝรั่งเศสทำท่าจะเข้ามาเสนอให้มากกว่าประกอบกับมีการกล่าวหาว่าอังกฤษลอบตัดไม้เกินกว่าที่ได้รับสัมปทาน พม่าเลยสั่งปรับอย่างหนักถึง 1 ล้านรูปี อังกฤษก็ไม่พอใจยื่นประท้วง แต่พม่าไม่ยอม ตอนนั้นพระนางศุภยาลัตคิดว่าตัวเองมีฝรั่งเศสหนุนหลัง แต่ต่อมาเกิดเรื่องจริง ๆ ฝรั่งเศสก็วางตัวเป็นกลาง
วันที่ 17 ตุลาคม พ.ศ. 2428 อังกฤษก็เริ่มส่งข้อเรียกร้องขั้นเด็ดขาด และพม่ายอมไม่ได้ เช่น ให้อังกฤษเป็นคนควบคุมนโยบายการค้าการเดินเรือของพม่าทั้งหมด ฯลฯ มิฉะนั้นจะรบกับพม่า ซึ่งขณะนั้นอังกฤษได้ยึดพม่าได้ทางใต้ได้แล้วจากสนธิสัญญายันดาโบ
พระเจ้าธีบอตามพระทัยมเหสีจึงสั่งให้เตรียมพลไปรบ อังกฤษก็ให้นายพลแฮร์รี เพนเดอร์กาส นำทหารทั้งฝรั่งและอินเดียเคลื่อนพลเข้ารบ จากย่างกุ้งบุกไปตามแม่น้ำอิรวดีถึงมัณฑะเลย์ ใช้เวลาแค่ 14 วันก็ยึดเมืองหลวงได้ นักประวัติศาสตร์ส่วนใหญ่ให้ความเห็นว่า นอกเหนือจากอาวุธที่ดีกว่าอย่างเทียบไม่ติด แต่เหตุผลสำคัญที่สุดคือราษฎรไม่คิดจะต่อสู้เพราะไม่รู้จะสู้ไปเพื่ออะไร เนื่องจากรัฐบาลของพระเจ้าธีบอโดยพระนางศุภยาลัต กดขี่พวกเขามาตลอด บ้านเมืองจึงขาดความสามัคคีขนาดหนัก เนื่องจากกษัตริย์และมเหสีไม่เคยทำตนให้เป็นที่รักของประชาชนพม่าของพระองค์เอง พระเจ้าธีบอ และพระนางศุภยาลัตจึงถูกเชิญให้ไปยังเมืองรัตนคีรี ซึ่งเป็นการสิ้นสุดเอกราชของพม่า และการปกครองโดยราชวงศ์โก้นบองที่มีอย่างยาวนาน
ถูกเชิญออกนอกประเทศ

เมื่อถูกถอดจากบัลลังก์ อังกฤษก็ได้เชิญพระเจ้าธีบอและพระนางศุภยาลัตไปประทับยังบริติชราช ทั้งสองพระองค์ประทับที่เมืองมัทราสราว 2-3 เดือน ภายหลังจึงถูกส่งไปประทับถาวรที่เมืองรัตนคีรีเมืองเล็ก ๆ ทางชายฝั่งทะเล ทางใต้เมืองบอมเบย์ (มุมไบในปัจจุบัน) พระนางศุภยลัตเกิดทะเลาะกับพระนางอเลนันดอ จนพระนางอเลนันดอต้องขอกลับพม่า อังกฤษก็ยอมให้กลับคุมตัวไว้ที่เมืองเมาะลำเลิงจนสิ้นพระชนม์ พระเจ้าธีบอกับพระนางศุภยลัตถูกเนรเทศอยู่ที่บริติชราชนาน 31 ปี จนพระเจ้าธีบอจึงสิ้นพระชนม์ที่เมืองรัตนคีรีนั่นเอง พระนางจึงได้รับอนุญาตให้พาลูกสาวไปอยู่ย่างกุ้ง ส่วนพระศพพระเจ้าธีบอนั้นฝังไว้ที่อินเดีย
คืนสู่พม่า

ต่อมา พระนางได้กลับมาสู่พม่าที่เมืองย่างกุ้ง ทรงเคียดแค้นขุนนางพม่าที่ไปเข้ากับอังกฤษ ตรัสบริภาษอยู่เป็นประจำ มีฝรั่งเขียนเกี่ยวกับพระนางไว้ว่า เมื่อพระนางแก่ตัวเข้าและรู้สำนึกในชีวิตแล้ว ทรงสงบเสงี่ยม สุภาพ น่าสงสาร ทรงเลี้ยงสุนัขเป็นเพื่อน และเสียพระทนต์ทั้งหมด พระนางอยู่ในตำหนักที่อังกฤษจัดถวายให้ในเมืองย่างกุ้ง 10 ปี จึงสวรรคตเมื่อวันที่ 24 พฤศจิกายน พ.ศ. 2468 ขณะพระชนมายุ 65 พรรษา โดยรัฐบาลอังกฤษจัดการพระบรมศพให้ตามธรรมเนียม แต่ไม่อนุญาตให้เชิญพระบรมศพขึ้นไปที่ราชธานีกรุงมัณฑะเลย์ คงอนุญาตเพียงแต่ทำเป็นมณฑปบรรจุพระบรมอัฐิเท่านั้น ปัจจุบันนี้อยู่ที่ถนนเจดีย์ชเวดากอง ห่างจากบันไดด้านทิศใต้ของพระเจดีย์ชเวดากองมาประมาณ 200 เมตร สร้างเป็นกู่ทรงมณฑปยอดปราสาทแบบพม่า ก่ออิฐฉาบปูนขาว รูปทรงคล้ายที่ฝังพระบรมศพของพระเจ้ามินดงในกรุงมัณฑะเลย์ ที่ฐานล่างมีแผ่นจารึกแผ่นเล็กของตอปยากะเล (Taw Payar Kalay) หรือออง ซาย (Aung Zay) ซึ่งเป็นพระราชนัดดาคนสุดท้ายของพระเจ้าสีป่อ ที่เสียชีวิตเมื่อ พ.ศ. 2549 และนำอัฐิมาฝังไว้ในกู่เดียวกับพระนางศุภยาลัต โดยพระนางมีศักดิ์เป็น "พระอัยยิกา" ของพระราชนัดดาคนนี้ ปัจจุบันยังมีที่ฝังพระบรมศพอยู่ในย่างกุ้ง